नियुक्ति पत्र देने पर सीअाईएसएफ होमगार्ड जवानों में झड़प, 7 घायल
सड़कहादसे में मृत होमगार्ड के जवान के आश्रित को बीएसएल से नौकरी का नियुक्ति पत्र दिए जाने से क्षुब्ध होमगार्ड के जवानों ने बुधवार को जमकर बवाल मचाया। जिद थी कि नियुक्ति पत्र मिलने के बाद ही शव पोस्टमार्टम के लिए जाएगा। शव को लेकर होमगार्ड और सीआईएसएएफ में छीना-झपटी हुई। दोनों आमने-सामने आए। सीआईएसएफ ने होमगार्ड के जवानों पर लाठीचार्ज कर दिया। जो सामने आया उसे पीटा।
जवाब में निहत्थे होमगार्ड के जवानों ने ईंट और पत्थरों को अपना हथियार बनाया। बीजीएच परिसर 20 मिनट तक रणक्षेत्र बना रहा। देर शाम हुई बैठक में बीएसएल प्रबंधन ने फिर हाथ ऊंचे कर दिए। डीसी ने भरोसा दिलाया है कि यदि प्रबंधन 10 जनवरी तक नौकरी नहीं देता है तो जिला प्रशासन मदद करेगा। बोकारो जनरल हॉस्पिटल में तैनात होमगार्ड के जवान गोपीनाथ पासवान को 28 दिसंबर की रात किसी अज्ञात वाहन ने टक्कर मार दी थी। जवानों की मांग थी कि मृतक के परिजनों को नौकरी दी जाए। प्रबंधन ने दो लाख रुपए मुआवजे की बात कही। 29 दिसंबर को जवानों ने शव रखकर प्रदर्शन किया, तब सुरक्षा प्रमुख ने नौकरी दिए जाने का लिखित आश्वासन दिया। बुधवार को जवान फिर भड़क गए। उनका कहना था कि बीएसएल प्रबंधन सुरक्षा प्रमुख से लिखवाकर धोखा दे रहा है। जीएम पर्सनल के हस्ताक्षर वाला नियुक्ति पत्र चाहिए। इस मांग को लेकर बीजीएच के गेट पर खूब हंगामा हुआ। उनका कहना था कि पोस्टमार्टम नहीं होने देंगे। स्थिति तनावपूर्ण होती देख सीआईएसएफ ने मोर्चा ने संभाल लिया। जिला पुलिस बल भी मौके पर पहुंच गया। जवानों को गेट से हटाने के लिए हंगामा हुआ। सीआईएसएफ ने जवानों पर लाठी भांजनी शुरू कर दी। शेषपेज 14 पर
पढ़ेंसिटी फ्रंट पेज भी
अापस में भिड़तीं होमगार्ड और सीआईएसएफ की महिला सिपाही। फोटो:अरविंद
{जमकर चलाए ईंट-पत्थर, चिकित्सा सेवा ठप
{ घायलों में पांच होमगार्ड दो सीआईएसएफ जवान शामिल
{ बीएसएल ने कहा, पक्की नौकरी नहीं देंगे, डीसी ने कहा, मदद करेंगे
hin_Deva hin_Deva hin_Deva kas_Deva hin_Deva hin_Deva hin_Deva hin_Deva